"Setswana Puo ya Gae (HL)/P3 12 DBE/Ngwanaitseele 2016 NSC – Memorantamo KAROLO YA B: DITLHANGWA TSA TIRISANO POTSO 2 2.1 LEKWALO LA BOTSALANO Lekwalo la botsalano ke le le kwalelwang motho mongwe yo o rileng, e ka nna wa lesika kgotsa tsala go tlhaeletsana jaaka go leboga, itsise, kopa, keleletsomasego, jalojalo. Dintlha tse di tshwanetseng go elwa tlhoko fa go tshwaiwa lekwalo la botsalano: • Lekwalo le, le le khutshwane le neela dintlhakgolo ka se o buang ka ga sona. Palo ya mafoko a lona ke 180-200 diteng fela. • Le supe maikutlo a mokwadi fela le se ka la teba thata. • Le se ka la nna le diphoso tsa mofuta ofe. • Le fe tshedimosetso ya se go buiwang ka ga sona. • Aterese ke ya mokwadi fela. Se se lebeletsweng go tswa mo batlhatlhojweng: • Aterese e nne nngwe, ya mokwadi. • Ditumediso di kwalwe. • A thadise maikaelelo a batsadi ka moletlo wa kamogelo le letlha la ona. • A tlhagise dithuto tsa monnawe le gore o goroga leng. • A tlhalose maikutlo a gagwe gongwe le se se solofetsweng mo go malome. • Bokhutlo e nne jo bo maleba ka se se solofetsweng. Mokwadi a kwale leina la gagwe fela. [25] 2.2 LEKWALO LA SEMMUSO Lekwalo la semmuso ke le le kwalelwang setheo sengwe se se rileng. Mokwadi o kopa sengwe e ka nna phatlhatiro kgotsa thuso ya mokgwa mongwe; a ka ngongorega, a akgola kgotsa a gomotsa mo maemong a mangwe. Dintlha tse di tshwanetseng go elwa tlhoko fa go tshwaiwa lekwalo la semmuso: • Lekwalo le, le le khutshwane le na le dintlhakgolo ka ga se se batliwang kgotsa se se kopiwang. Palo ya mafoko a lona ke 180-200 diteng fela. • Le se ka la nna le diphoso tsa mofuta ofe. • Le nne le tshedimosetso ya se go buiwang ka ga sona. • Diaterese di nne pedi, ya mokwadi le ya moamogedi. • Le nne le dinomoro tsa mogala kwa mokwadi a ka fitlhelelwang gona. Se se lebeletsweng go tswa mo batlhatlhojweng: • Aterese ya mokwadi le ya moamogedi. • Setlhogo sa lekwalo le ditumediso di kwalwe. • Thadiso ka ga dikhuduego le sebako sa tsona ka botlalo. • Tlhagiso ya dikgobalo tsa mapodisi le palo ya bagobadi. • Mafoko a kgomotso le thotloetso go Komišenara le mapodisi. • Bokhutlo e nne jo bo maleba ka se se solofetsweng. Tlhagiso ya leina/ditlhakaina le sefane. Dinomoro tsa mogala. [25] Kwalololo e ileditswe Phetla"